Ю́рий (Гео́ргий) Дани́илович (1281 — 21 ноябрь 1325) — 1303—1325 москохан эла, 1318—1322 Владимиран сийлахь эла, 1322—1325 Новгородан эла.

Биографи
Александр Невскийн кӀентан, москохан элан Даниил Александровичан воккхаха волу кӀант. Олалла дина Переславль-Залесскехь, ткъа 1303 шарахь дуьйна — Москохахье. 1303 шарахь Москохах дӀатоьхна Можайскан олалла.

Михаил Тверанца болу къийсамаш

Сийлахь эла Андрей Александрович веллачул тӀаьхьа (1304) болабелира, Владимирехь сийлахь олалла дан ярлык еллачу, Михаил Ярославич Тверан а, Юрий Данииловичан а йукъара къовсам. Къовсам бара пачхьалкхан латташ тӀоьхула а (Переславль-Залесски 1305, Кострома 1305, 1317, Городец, Лаха Новгород 1311—1312), Новгородехь Ӏаткъам латторхьама а (Михаил йира дааран сурсатийн къоьлла Торжокехь 1312, ткъа иштта цхьа жамӀ а доцуш тӀелетира Новгородан 1314), килсанца барт бархьама а (митрополит Максим 1305 шарахь веллачул тӀаьхьа митрополит хилира галицан иерарх Пётр, тверан Геронтий а ца хуьлуш). Михаил шозза тӀелетира Москохан (1305 а, 1308 а), амма ца йаккхайелира иза. Цкъа тверхоша иэшийра москохой а, гӀезалой а (1317, Бортеневн тӀом), цкъа лаьттира Ийдалан шина бердаца дуьхь-дуьхьал (Костроман гергахь, 1317). Цкъа тверхоша иэшийра новгородхой (Торжкан кӀелахь, 1314), шозза лаьттира Ийдалан шина бердаца дуьхь-дуьхьал (Тверан кӀелахь, 1314, 1317).

1311 Юрийс дӀалецира Лаха Новгород, цига олаллин хаийра шен ваша Борис. 1317 Юрийс Дешийн Ордахь йалийра Узбек-ханан йиша Кончака (керсталлехь — Агафья), цунна делира лакхара монголийн гурганан дарж, аьлчи а ЧингизгӀеран нуц. 1317 шеран 22 декабрехь иэшийра Михаил Тверанчо, Тверан 40 чаккхармехь йолчу, Бортенев эвлан кӀелахь, иза Орда ведира, цигахь Узбек ханан уллерчу Кавгадыйн гӀоьнца, гӀоьртира ханега шен политикин мостагӀ дӀаваккхийта, Михаил Ярославич бехке вира, Тверехь тамашийна еллачу Кончакан (Агафьян), дӀовш малийна аьлла.
Юрий Даниилович